Свобода (Береговскый район)

Свобода́,  Свобо́да,  Nagybakos (Великый Бакош)  — село в Береговском районѣ Закарпатской области Украины, центер сельской рады.Тронько П., с. 167.
Сельска рада Свободской сельской радѣ подряджены тыж села Бадов,  Бакош, Даниловка; ей адрес: 
Свободянська сільська рада
90210, Закарпатська обл., Берегівський р-н,
с.Свобода, вул.Миру,51 

Полога и газдовство
Село оддалене од штации Батьово о 4 км, од районного центра Берегово —  35 км. Село мать середню школу, библиотеку и клуб.

Село мать барз выгодну пологу: на перекрещѣню трьох желѣзничных линий Чоп – Батьово – Бескид, Батьово – Солотвино и Батьово – Тужер, де е великый меджинародный рух товарох, активный економичный живот и добра можность заробку про обывательох села на додаток до традичного аграрного сектора.

История
Село основане в року 1927 чехословацкыма колонистами и переселенцями зоз подкарпатской Верховины. Околичны землѣ належали членам земнянского рода Лоняйох (Lónyai ), а были од них одняты чехословацков владов по Трианону и роздѣлены немаетным колонистам. На тых землях было маерске газдованя, а якраз на мѣстѣ найвекшого маера Великый Бакош и была заложена централна колония Свобода́. 

В року 1930 в селѣ жили 909 обывателѣ: 471 — Чехы и Словаци, 205 — Русины, 196 — Мадяре, 37 — чужоземцѣ (без горожанства ЧСР). Религийны громады: 327 — римокатолици, 185 — грекокатолици, 170 — евангелисты. Были двѣ школы: чешска (4 класы) и русинска (1 класа).Достал Я., с. 38. 

По приходѣ Червеной армады (28. октобер 1944) совѣтска влада продовжила политику колонизации. Ту были приселены далшы 60 безземелных родин зоз Верховины, а яко стимул были им придѣлены 2500 катастралны голды землѣ. Тоты землѣ вшакже были им по даколькых роках одняты в добѣ колективизации, што была переведена до року 1949.

Жерела и одказы
 Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
 Тронько П. и др. (ред.) Історія міст і сіл України. Том 7. Закарпатська область. К. 1969. 



 Референции 

Катеґорія:Населены пункты Украины
Катеґорія:Населены пункты Закарпатской области